સત્તા અધિકારની મુશ્કેલી માત્ર આરએસએસ કે ભાજપ વચ્ચે નથી. આ મથામણમાં એકથી વધારે પાસા છે. સરસંઘચાલક મોહન ભાગવતે ભાજપને નવા પ્રમુખ શોધવા કહેલી બાબતે ફરી એક વાર સંઘનું વર્ચસ્વ ભાજપ કરતા વધારે છે એ સાબિત કર્યું છે. વળી, સંઘમાં પણ મતાંતર ઉભા થયા છે. સુરેશ સોની જેવા અગ્રણી નેતા હંમેશા ભાગવતની વિરુધ્ધમાં વાત કરતા હોય છે. તેઓ દેશના ભાવિ વડાપ્રધાન તરીકે નરેન્દ્ર મોદી અને નીતિન ગડકરીના અનુગામી તરીકે અરૂણ જેટલીને ચાહે છે. બીજી તરફ ભાજપમાં જ અરૂણ જેટલીને રાષ્ટ્રીય પ્રમુખ તરીકે નહીં ઇચ્છતા લોકોની યાદી પણ લાંબી છે.